שירי תימן

שירי תימן הוא אלבומה השביעי של הזמרת–יוצרת הישראלית עפרה חזה. על אף שהיה אלבומה השביעי במספר, האלבום היה הראשון שהופץ בחו"ל ונחשב שם כאלבומה הראשון.

בעולם התפרסם האלבום בתרגום האנגלי של שמו, Yemenite Songs. בארצות הברית התפרסם האלבום בשם Fifty Gates of Wisdom ב-1987.

 רקע 
הרעיון להפקת אלבום זה נוצר עקב הרצון להכיר תודה למשפחתה ולמשפחתו של בצלאל אלוני וכן לעולים מתימן ששמרו על המסורת גם בארץ והעבירו אותה הלאה לילדיהם. לפני יציאת התקליט חזה הקדישה בהופעותיה זמן למחרוזת תימנית, דבר שהתקבל באהדה בקרב הקהל. לצורך לימוד המקצבים לקראת ההקלטות פנתה עפרה לאהרן עמרם שילמד אותה את המקצבים התימניים בפח תימני. כמו כן, חזה ובצלאל אלוני בדקו את המקצבים גם באמצעות ריקודים באולפן. שירי התקליט הושמעו ברדיו בעיקר בתוכניות מוזיקה מזרחית, אך למרות זאת האלבום נמכר בעשרות אלפי עותקים והוא בין האלבומים הנמכרים ביותר של חזה בארץ ובעולם.

 הפקה והצלחה 
המפיק המוזיקלי והמעבד של התקליט היה בני נגרי.
יאיר ניצני, המפיק מטעם חברת התקליטים הד ארצי הציע לחזה ובצלאל אלוני להפקיד בידי יזהר אשדות את העיבוד המוזיקלי של השיר "גלבי" כדי לתת לשיר גרסה חדשנית. גרסת הדאנס החדשה והנוצצת אמנם לא זכתה להשמעות משמעותיות בישראל, אך שדרן ברדיו קול השלום התלהב מהתוצאה ושלח את התקליטון לשדרני רדיו אנגלים.

תוך זמן קצר הפך "גלבי" התימני ללהיט מפתיע בבריטניה, ושובץ בתוכניות מפתח כמו "The Tube". בשנת 1985, קיבלו חזה ובצלאל אלוני מאנשי הד ארצי עותק של האלבום כפי שהוא הופץ בבריטניה. בשנת 1987 החליטו אשדות וניצני להפיק רמיקס נוסף מהאלבום. הצלחתו של הסינגל "Im Nin'alu" במצעדי המוזיקה באירופה הוביל להצלחתו המחודשת של האלבום.

"שירי תימן" הפך לאלבומה המצליח ביותר של חזה בישראל, הגיע למעמד אלבום פלטינה, יצא מאז במהדורות רבות ונמכר ברבבות עותקים נוספים.

ב-2005 דורג האלבום במקום ה-81 ברשימת "100 האלבומים הישראלים הטובים" של אתר ynet.

רשימת רצועות
אם ננעלו (שלום שבזי/עממי תימני) [5:18]
יחילוי ויחלי (עממי תימני/עממי תימני) [3:27]
אסאלק (שלום שבזי/אהרון עמרם) [4:46]
מחרוזת: צור מנתי / סעי יונה / ספרי תמה (שלום שבזי/עממי תימני) [5:44]
גלבי (אהרון עמרם/אהרון עמרם) [4:15]
אודה לאלי (שלום שבזי/עממי תימני) [3:32]
לפלח הרימון (יהודה הלוי/עממי תימני) [5:08]
איילת חן (שלום שבזי/עממי תימני) [6:30]

 קרדיטים 

 עריכה והפקה: בצלאל אלוני
 הפקה מוזיקלית ועיבודים: בני נגרי
 ייעוץ אמנותי: אהרון עמרם
 הוקלט באולפני ״טריטון״
 מיקס: אולפני ״רולי״ ת״א בנובמבר 1984
 טכנאי הקלטה ומיקס: יואב גרא
 עוזר טכנאי ב״טריטון״: ג׳והן לנג
 עוזר טכנאי ב״רולי״: אליק בלפר
 איפור: אורנה איראל
 מלבישות: בתיה חיימי ושרה הבה
 סדר-צילום: סטודיה בע״מ
 צילומים: אבי גנור
 עיצוב עטיפה: שרי ארנון
 ניהול הפקה: דורית לנץ
 תופים, קונגס, כלי הקשה מעץ וממתכת, רוטו טם טם, סט טמטמים: איקי לוי
 פח וטמבלה: חיים גיספן
 קונטרבס: אלי מגן
 מיתרים: יגאל טונה, רימה קמינקובסקי, יובל קמינקובסקי, ישראל ברקוביץ׳.
 (חוץ מ״אסאלק ו״גלבי״ - יצחק מרקובצקיֿ ישראל ויסר, אברהם רוזנבליט, אלחנן ברגמן)
 חליל ופיקולו: אביגל ארנהיים (חוץ מ״אסאלק״ ו״גלבי״ - בני נגרי)
 אבוב וקרן יער: מריל גרינברג (חוץ מ״אסאלק״ ו״גלבי״  - הרמן אופנשטיין)
 פגוט: לסלי לישינסקי (חוץ מ״אסאלק״ ו״גלבי״ - מרוין פיינשמיט)
 קלרינט ובס קלרינט: אילן שול
 קרן יער: שלמה שוחט

 מיקומי שיא 

קישורים חיצוניים

  צור מנתי/סעי יונה, מתוך ערוץ המוזיקה של הטלוויזיה החינוכית הישראלית באתר YouTube

הערות שוליים

קטגוריה:אלבומי 1984
קטגוריה:אלבומי עפרה חזה
קטגוריה:אלבומים בעברית
קטגוריה:אלבומים שהוקלטו באולפני טריטון
קטגוריה:אלבומי מוזיקה יהודית
קטגוריה:אלבומי פלטינה בישראל
קטגוריה:תימן: תרבות
קטגוריה:אלבומי חברת הד ארצי